VS001567
Datum: 2002-06-04T02:00:00.000+02:00
datum_sodbe_i_stopnje: 2004-09-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: lahki primeri
odskodnina: 1.200.000,00 SIT
opombe: II Ips 769/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Poškodovan na delovnem mestu, ko mu je težak predmet padel na glavo.

Poškodba

Zvin vratne hrbtenice, udarnina glave in odrgnine po obeh rokah.

Telesne bolečine

600.000,00 SIT Teden dni je trpel srednje hude telesne bolečine, ki jih je bilo treba blažiti s pogostim jemanjem zdravil proti bolečinam. Nato je imel še tri tedne blage in stalne telesne bolečine, ki so po tem času v stalni obliki prenehale. Nato je trpel še občasne blage telesne bolečine, katere bo trpel tudi v bodoče, predvsem pri ponavljajočih se sunkovitih gibih glave, dolgotrajnem sedenju in pri dolgotrajni drži glave v prisiljenem položaju, pri delu z vibracijami ter pri dvigovanju bremen težjih od 25 kg. Poleg tega je štirinajst dni trpel pogost glavobol, ki je bil v tem obdobju tenzijski in srednje hude intenzitete, nato je bil blag in občasen še mesec dni, nakar je prenehal.

#### Ambulantno zdravljenje

Zdravljenje oškodovanca je bilo ambulantno. Enkrat je bil pregledan pri zdravniku specialistu, trikrat pri svojem zdravniku.

#### Nevšečnosti med zdravljenjem

Štirikrat je bil, ob rentgenskem slikanju, izpostavljen nizkim dozam ionizirajočega sevanja, deset dni je nosil opornico za vrat. Dva tedna je potreboval tujo pomoč pri opravljanju osebne higiene, obuvanju in oblačenju.

## Strah

100.000,00 SIT Ob dogodku je utrpel primarni strah hude intenzitete, blag strah za izid zdravljenja pa je trajal še štirinajst dni.

## Zmanjšanje življenjske aktivnosti

500.000,00 SIT Splošne življenjske in delovne zmožnosti oškodovanca so zmanjšane le v manjši meri. V manjši meri je zmanjšano sposoben za dela, ki zahtevajo dolgotrajno sedenje v prisiljenem položaju, dolgotrajne vožnje s prevoznimi sredstvi, dela ob vibracijah, dela, ki zahtevajo sunkovite gibe glave, dela, ki so povezana s poskoki, ter dela, ki zahtevajo dvigovanje bremen težjih od 25 kg. Enako je zmanjšano sposoben za športne in rekreativne aktivnosti, ki zahtevajo omenjene sposobnosti. Opustil je igranje nogometa in kolesarjenje. Stalne posledice poškodbe se kažejo v zmanjšani gibljivosti vratne hrbtenice.

---

ZOR člen 200, 203